
(Специална законодателна процедура – повторна консултация – преработка)
Европейският парламент,
–	като взе предвид проекта на Съвета (09789/2024),
–	като взе предвид предложението на Комисията до Съвета (COM(2021)0732),
–	като взе предвид своята позиция от 14 февруари 2023 г.[footnoteRef:1], [1: 	OВ C 283, 11.8.2023 г., стр. 76.] 

–	като взе предвид член 22, параграф 2 от Договора за функционирането на Европейския съюз (ДФЕС), съгласно който Съветът отново се е консултирал с него (C10-0001/2024),
–	като взе предвид Междуинституционалното споразумение от 28 ноември 2001 г. относно по-структурирано използване на техниката за преработване на нормативни актове[footnoteRef:2], [2:  	ОВ C 77, 28.3.2002 г., стр. 1.] 

–	като взе предвид писмото на комисията по правни въпроси от 8 ноември 2022 г. до комисията по конституционни въпроси съгласно член 113, параграф 3 от своя Правилник за дейността,
–	като взе предвид членове 113, 84 и 86 от своя Правилник за дейността,
–	като взе предвид писмото на комисията по граждански свободи, правосъдие и вътрешни работи,
–	като взе предвид доклада на комисията по конституционни въпроси (A10-0090/2025),
А.	като има предвид, че съгласно становището на консултативната работна група на правните служби на Европейския парламент, Съвета и Комисията предложението на Комисията не съдържа никакви изменения по същество освен тези, които са идентифицирани като такива в предложението, и че по отношение на кодификацията на непроменените разпоредби на предишните актове с въпросните изменения предложението се свежда до обикновена кодификация на съществуващите актове, без промяна по същество;
1.	одобрява проекта на Съвета във вида, в който е адаптиран към препоръките на консултативната работна група на правните служби на Европейския парламент, Съвета и Комисията;
2.	изразява дълбоко съжаление, че Съветът, въпреки че официално спазва член 22, параграф 2 от ДФЕС, не е взел по никакъв смислен начин отношение по същността на становището на Парламента; посочва, че тази практика е показателна за по-широка тенденция, която се наблюдава през последните години, а именно, че по редица висящи специални законодателни процедури Съветът и Европейският съвет не си сътрудничат конструктивно и добросъвестно; припомня препоръките, съдържащи се в доклада му от 13 декември 2023 г., и отново призовава Съвета и Европейския съвет да си сътрудничат конструктивно за намирането на политически решения, които да бъдат в интерес на европейските граждани;
3.	приканва Съвета, в случай че възнамерява да се отклони от текста, одобрен от Парламента, да информира последния за това;
4.	призовава Съвета отново да се консултира с него, в случай че възнамерява да внесе съществени изменения в своя проект;
5.	възлага на своя председател да предаде позицията на Парламента съответно на Съвета и на Комисията, както и на националните парламенти.

